Bratislavské luhy

Bratislavské luhy sú územie európskeho významu, ktoré predstavuje cenné pozostatky zachovaných lužných lesov pozdĺž Dunaja. Ich rozloha je 668,23 ha. Ich hodnota je daná tým, že celom slovenskom úseku Dunaja sa zachovalo len niekoľko posledných lokalít pôvodných lužných lesov. Toto územie bolo súčasťou železnej opony, tzv. zeleným pásom. Nachádzajú sa tu zásoby kvalitnej pitnej vody, ktoré sú najrozsiahlejšie v strednej Európe, a ďalšie vodné zdroje, ktoré zásobujú Bratislavu a okolie. Územie pokrývajú porasty vŕbovo-topoľových a dubovo-brestovo-jaseňových lužných lesov. Okrem lužných lesov sú tu pozostatky lesostepí a významné rastlinné spoločenstvá stojatých vôd a vodných tokov. Žijú tu viaceré druhy netopierov, vtákov a hmyzu, motýľov, vážok, chrobákov (roháč obyčajný, fuzáč veľký), sýkorky, škorce, ďatle, žlny ako aj najväčší európsky ďateľ – tesár čierny. Z cicavcov jelene, srnce, diviaky, jazvece, líšky, ako aj bobor vodný. Územie Bratislavských luhov zahŕňa 6 častí: Slovanský ostrov (prírodná rezervácia) Sihoť (chránený areál) Pečniansky les (chránený areál) Soví les (chránený areál) Starý háj (prírodná rezervácia) Chorvátske rameno (chránený areál) Zdroj Bratislavské luhy na stránke broz.sk Bratislavské luhy na sopsr.sk